Alain Ambrosino

Alain Ambrosino (s. 15. kesäkuuta 1951 Casablanca, Marokko) on ranskalainen entinen ralliautoilija, joka ajoi pääasiallisesti kilpaa Afrikan ralleissa yksityistiimien nimiin. Hänen ainoa rallin MM-sarjan voittonsa tuli vuoden 1988 Norsunluurannikon rallista. Kilpailussa ei ollut lainkaan mukana tehdastiimien autoja ja ylipäätään kilpailun selvitti maaliin vain 10 autokuntaa 38 startanneesta.

Ambrosino voitti Afrikan rallisarjan mestaruuden vuosina 1983, 1986 ja 1987.

Ainoan Afrikan ulkopuolisen MM-rallinsa Ambrosino ajoi Yhdysvaltain Press on Regadless rallissa 1974. Viimeinen MM-ralli oli Norsunluurannikon ralli vuonna 1990, jossa hän sijoittui pienellä Nissan March Turbolla neljänneksi. Vuosina 1996–1999 kun Norsunluurannikon ralli oli Afrikan mestaruussarjan osakilpailu, Ambrosino voitti kisan kahdesti ja sijoittui joka vuosi kolmen parhaan joukkoon.

WRC voitot

Lähteet
 Alain Ambrosino eWRC results 
 Alain Ambrosino World Rally Archive

Viitteet 

Ranskalaiset ralliautoilijat
Vuonna 1951 syntyneet
Elävät henkilöt